A **Unión Deportiva Atios** é un equipo de fútbol galego de Atios, no Porriño, fundado o 4 de agosto do 1969. Compite na Terceira División de España no Campo do Carballo.

Historia
--------

Na década de 1950 xogábase ao fútbol nos espazos públicos, como as vías de paso, o campo da igrexa ou o campo anexo da vella escola, que tiña un gran desnivel. Adoitaban xogar os da zona alta da parroquia contra os da zona baixa.

A finais de 1969 celebrouse un torneo cos dous equipos de Atios (o Estrella Roja e o Deportivo) cos equipos da contorna. O 29 de marzo do 1970 non chegou a disputarse un encontro entre os dous equipos de Atios, chegando a un acordo para que os puntos os sumase o Deportivo para acadar o campionato, rematando terceiro o Estrella Roja. Pasados uns días celebrouse unha cea de confraternidade entre os dous clubs, onde se propuxo a fusión e a creación dun equipo federado.

O primeiro presidente da Unión Deportiva Atios foi Manuel Casales Casales, impulsor da fusión dos equipos da parroquia e outros da contorna como Budiño ou Cans.

Na tempada 1975-76, con Serafín Oya Davila na presidencia, o equipo acadou o ascenso a Segunda Rexional. Na tempada 1993-94, pouco antes do 25º aniversario, acadouse o ascenso a Primeira Rexional, con Manuel Rodriguez (Frito) como presidente. Xa na tempada 1996-97 logrouse o ascenso a Rexional Preferente con Pablo Mouriño Lago na presidencia.

Na temporada 2001-02 o club pasou por unha mala situación, e asumiu a presidencia Ramón Porto Oya. Acadouse o segundo ascenso a Primeira Rexional, e iniciáronse as negociacións para a creación dun novo campo de fútbol no centro da parroquia. O campo do Carballo inaugurouse durante a tempada 2007-08, en substitución do antigo campo de Cataboi. Isto serviu para crear novos equipos en categorías inferiores.

Na tempada 2009-10, a falta de seis xornadas para rematar a liga, acadouse o terceiro ascenso a Rexional Preferente. Na tempada 2011-12 chegouse á final da copa Deputación de Pontevedra, perdendo nos penaltis. Dende o ano 2016 dirixe a entidade Don Jose Cebreiro, consolidando o equipo senior na categoría preferente, quedando na campaña 2017/18, terceiros sen lograr o ascenso a Terceira División no último partido o cal resultou nun 0-0 ante a U.D. Ourense, o equipo que quedaría primeiro.

Tras unha tempada 2018/19 rematada na que volverían a quedar terceiros, pero esta vez sen posibilidades de ascender dende facía xa varias xornadas, chegaría a campaña 2019/20, na que por culpa da crise do Covid-19, o club quedaría segundo en liga no momento do parón e, xa que as categorías por debaixo de Segunda División non se continuarían, a Unión Deportiva Atios ascendería por primeira vez a Terceira División nunha tempada histórica para o club. 

### Tempada a tempada dende o ano 2000

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| **Tempada** | **Categoría** | **Posto** |
| --- | --- | --- |
| 2000/01 | Preferente | 19º |
| 2001/02 | 1ª Rexional | 16º |
| 2002/03 | 2ª Rexional | 3º |
| 2003/04 | 2ª Rexional | 6º |
| 2004/05 | 2ª Rexional | 1º |
| 2005/06 | 1ª Rexional | 7º |
| 2006/07 | 1ª Rexional | 4º |
| 2007/08 | 1ª Rexional | 9º |
| 2008/09 | 1ª Rexional | 5º |
| 2009/10 | 1ª Rexional | 2º |

 | 

| **Tempada** | **Categoría** | **Posto** |
| --- | --- | --- |
| 2010/11 | Preferente | 15º |
| 2011/12 | Preferente | 8º |
| 2012/13 | Preferente | 9º |
| 2013/14 | Preferente | 17º |
| 2014/15 | Preferente | 11º |
| 2015/16 | Preferente | 5º |
| 2016/17 | Preferente | 12º |
| 2017/18 | Preferente | 3º |
| 2018/19 | Preferente | 3º |
| 2019/20 | Preferente | 2º |
| 2020/21 | Terceira | ... |

 |

### Palmarés

* Segunda División Autonómica **(2)** 1975-76 e 2004-05.

Véxase tamén
------------